- Hindi News
- National
- छतरपुर यूनिवर्सिटी का बजट में फिर से नहीं उल्लेख; मेडिकल कॉलेज की उम्मीद बढ़ी
छतरपुर यूनिवर्सिटी का बजट में फिर से नहीं उल्लेख; मेडिकल कॉलेज की उम्मीद बढ़ी
विधानसभा चुनाव के लिए अभी डेढ़ साल वाकी है, लेकिन इसकी तैयारियां सरकार ने अभी से शुरु कर दी है। बुधवार को विधानसभा में मप्र शासन के वित्त मंत्री जयंत मलैया ने बजट पेश किया, जो लुभावना नजर आ रहा है। इसमें स्वास्थ्य और शिक्षा पर ध्यान न देते हुए योजनाओं को लेकर ज्यादा स्वीकृतियां दी गई है।
खास बात यह है कि छतरपुर के लोगों के लिए यूनिवर्सिटी का निर्माण शुरू हो पाना इस वर्ष भी सपना ही रह गया। उच्चशिक्षा के लिए घोषित योजनों के बजट में इस बात का महाराजा छत्रसाल बुंदेलखंड यूनिवर्सिटी का जिक्र ही कहीं नहीं किया गया है। बुंदेलखंड क्षेत्र में पवित्र नगर ओरछा, मैहर और चित्रकूट को आपस में जोड़ने का ऐलान किया गया है। इससे छतरपुर को भी लाभ मिलना तय है।
दरअसल बुधवार को पेश हुए बजट में ग्वालियर, जबलपुर और इंदौर जिलों में विश्वविद्यालयों की अधोसंरचना का विकास एवं शासकीय महाविद्यालय शहडोल को विवि के रुप में उन्नयन करने को लेकर 143 करोड़ रुपए का प्रावधान किया गया। जबकि महाराजा छत्रसाल बुंदेलखंड यूनिवर्सिटी का इसमें जिक्र ही नहीं किया गया। न ही इसको लेकर कोई बजट मिला। गौरतलब है कि सरकार ने वर्ष 2011 में विधानसभा में छतरपुर यूनिवर्सिटी के लिए प्रस्ताव पारित किया था। छतरपुर के लोगाें की उम्मीद थी कि बजट में यूनिवर्सिटी को भी कुछ मिलेगा, लेकिन महज सपना ही रह गया। महाराजा कॉलेज के परिसर में यूनिवर्सिटी का संचालन जारी है, पर अब तक यूनिवर्सिटी की अपनी भूमि पर बाउंड्रीवाल का निर्माण तक शुरू नहीं हुआ है।
बजट में पवित्र नगर ओरछा, चित्रकूट, मैहर, उज्जैन, ओंकारेश्वर और महेश्वर को आपस में जोड़ने के लिए ढ़ांचागत विकास करने का ऐलान किया गया है। इन पवित्र नगरों में ओरछा, चित्रकूट, मैहर बुंदेलखंड से जुडे़ हुए इलाके हैं। इस सर्किट के विकास से छतरपुर जिले में प्रमुख रूप से खजुराहो और पन्ना को भी लाभ मिलने की उम्मीद है।
सात नए मेडिकल कॉलेज खुलेंगे : सरकार ने अपने बजट में मप्र में 7 नए मेडिकल कालेज खोलने का ऐलान किया है। सरकार के इस ऐलान से छतरपुर में मेडिकल कॉलेज के लिए पिछले दो सालों से आंदोलन करने वाले लोगों को परिणाम मिलने की उम्मीदें बढ़ गई हैं। हालांकि बजट में मेडिकल कॉलेज खुलने वाले नगरों का उल्लेख नहीं किया गया है, पर आंदोलन के दौरान नेताओं की ओर से दिए गए आश्वसनों को ध्यान में रखा जाए तो छतरपुर को मेडिकल कॉलेज मिलने की संभावनाए प्रबल है।
एटीएफ पर कर की नई दरों से
खजुराहो एयरपोर्ट मुक्त
मप्र सरकार ने एविएशन टरबाइन फ्यूल (एटीएफ) पर कर को 4 फीसदी से बढ़ाकर 25 फीसदी कर दिया है। हालांकि नई बड़ी हुई दरें प्रदेश के खजुराहो और ग्वािलयर एयरपोर्ट पर लागू नहीं होंगी। खजुराहो एयरपोर्ट को एटीएफ पर बढ़ी हुई दरों से मुक्ति मिलने पर नई एयरलाइन सेवाओं के शुरू होने की संभावनाएं कायम रहेंगी।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva